
A V I Z

asupra propunerii legislative privind protecţia şi încadrarea în muncă a unor cadre militare şi salariaţi civili care îşi încetează activitatea în condiţii deosebite

În conformitate cu prevederile art. 86 şi art. 102 din Regulamentul Camerei Deputaţilor, Comisia Juridică, de Disciplină şi Imunităţi a fost sesizată spre dezbatere şi avizare, în procedură de urgenţă, cu propunerea legislativă privind protecţia şi încadrarea în muncă a unor cadre militare şi salariaţi civili care îşi încetează activitatea în condiţii deosebite, trimisă cu adresa nr. 509/16.XII. 1999, înregistrată sub nr. 1134/16.XII.1999.

Potrivit prevederilor art. 57 din Regulamentul Camerei Deputaţilor, Comisia Juridică, de Disciplină şi Imunităţi a luat în dezbatere iniţiativa legislativă menţionată, în şedinţa din 2.02.2000.

În urma examinării, cu majoritate de voturi, membrii comisiei au hotărât avizarea favorabilă a propunerii legislative, cu recomandarea ca la dezbateri, Comisia sesizată în fond să ţină seama de observaţiile şi propunerile Consiliului Legislativ din avizul favorabil cu nr. 1344/27.XII.1999, precum şi de necesitatea solicitării Punctului de vedere al Guvernului, în conformitate cu prevederile art. 110, alin. (1) ŞI art. 137, alin. (5) din Constituţia României.

În raport de obiectul şi conţinutul său, propunerea legislativă face parte din categoria legilor ordinare.

